recursal/SuperWikiNEXT-32B huggingface dataset:
**Աշնանային ձկնորսություն** (ռուս.՝ Осенняя рыбалка), խորհրդային նկարված մուլտիպլիկացիոն ֆիլմ, որը նկարահանվել է 1968 թվականին, ռեժիսոր Ալլա Գրաչյովայի կողմից, ըստ Սերգեյ Կոզլովի հեքիաթի։

Լիրիկական պատմությունն այն մասին է, թե ինչպես են արջուկները ձկնորսության ժամանակ բռնում ու երկինք ուղարկում արևը, աստղերն ու Լուսինը։

Մուլտֆիլմը թողարկվել է երկու լեզվով` ռուսերեն և ուկրաիներեն։

Սյուժե
------

Երկու արջուկներ որոշում են աշնանը վերջին անգամ ձուկ բռնել չորացրած ոլոռով։ Հանկարծ նրանցից մեկը բռնում է և դուրս է հանում ջրից... Լուսինը, որը թռչում է և տեղավորվում երեկոյան երկնքում։ Նրան հետևելով՝ երկրորդ արջուկը դուրս է հանում մի աստղ, որը նույնպես թռչում է օդում և հաստատվում է երկնքում։

Այսպիսի անսպասելի որսիս ուրախացած արջուկներն սկսում են իրար հետևից բռնել աստղերը, մինչև որ աստղերով են լցնում ամբողջ գիշերային երկինքը։ Բայց խայծի ոլոռն էլ վերջանում է։

Որոշելով օգտագործել թխկու տերևը խայծի համար` արջուկները դուրս են հանում... Արևը։ Գիշերն անցնում է, առավոտ է գալիս, բայց արջուկներն այդպես էլ ձուկ չեն բռնում։

Հեղինակներ
----------

* Սցենարի հեղինակ` Սերգեյ Կոզլով
* Ռեժիսոր` Ալլա Գրաչյովա
* Նկարիչ բեմադրող` Նիկոլայ Չուրիլով
* Կոմպոզիտոր` Լ. Դիչկո
* Նկարիչ-մուլտիպլիկատորներ` Կոնստանտին Չիկին, Նինա Չուրիլովա, Էֆրեմ Պրուժանսկի
* Օպերատոր` Ս. Նիկիֆորով
* Հնչյունային օպերատոր` Իգոր Պոգոն
* Խմբագիր` Սվետլանա Կուցենկո
* Օգնականներ` Ռ. Լումելսկայա, Գ. Բաբենկո, Յու. Սրեբնիցկայա, Է. Պերետյատկո, Ա. Տիշչենկո, Վ. Տարանովա, Լ. Դրագան
* Նկարահանող խմբի տնօրեն` Իվան Մազելա

Թողարկում
---------

Մուլտֆիլմը DVD ձևաչափով թողարկվել է «Թևքիկ» հավաքածուի մեջ, դիստրիբյուտոր` «Մաստեր Թեյթ»։

Տես. նաև
--------

* 1975 թվական` Ինչպես ոզնին ու արջուկը դիմավորեցին Նոր տարին

Ծանոթագրություններ
------------------

1. ↑  Մուլտֆիլմը Аниматор.ру կայքում

Գրականություն
-------------

* *Козлов С. Г.* Поросёнок в колючей шубке и другие сказки. — АСТ, 2005. — 40 с. — (Сказки-мультфильмы). — 10 000 экз. — ISBN 5-17-031586-4 Сказка «Осенняя рыбалка», стр. 9

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database · Animator.ru |

 |
*Վիքիպեդիայում կան հոդվածներ Մարտիրոսյան ազգանունով այլ մարդկանց մասին:*

**Գոռ Մարտիրոսյան** (փետրվարի 18, 1991(1991-02-18), Երևան, Հայկական ԽՍՀ, ԽՍՀՄ), հայ ֆուտբոլիստ։ Խաղում է պաշտպանի դիրքում։

Կարիերա
-------

Գոռ Մարտիրոսյանը «Բանանց» ֆուտբոլային ակումբի սան է։ Վաղ տարիքում հանդես է եկել «Բանանց» ֆուտբոլային ակումբի պատանեկան հավաքականում, հետագայում սկսել է հանդես գալ երիտասարդական հավաքականում։ Սակայն խաղադաշտ շատ քիչ է դուրս եկել։ 2009 թվականից Գոռը «Արարատ» ֆուտբոլային ակումբի խաղացող էր, չնայած հազվադեպ էր խաղադաշտ դուրս գալիս։ 2009 թվականի մրցաշրջանում նա խաղացել է ընդամենը 3 խաղ, երեքն էլ՝ որպես փոխարինող։ Առաջին խաղը «Արարատում» Մարիտրոսյանը անցկացրել է 17-րդ տուրում, «Միկայի» դեմ խաղում, որտեղ «Արարատը» պարտվել է 1:5 հաշվով։ 2010 թվականի մրցաշրջանը ավարտելուն պես Մարտիրոսյանը հեռացել է ակումբից։

Ձեռքբերումներ
-------------

* Հայաստան **«Արարատ» (Երևան)**
	+ 2009 թվականի Հայաստանի Սուպերգավաթի **հաղթող**։

Ծանոթագրություններ
------------------

1. 1 2  Протокол матча «Мика»—«Арарат» (հայ.)
2. ↑  Протокол матча «Улисс»—«Арарат» (հայ.)
3. ↑  Армения. Высшая лига 17-й тур

Արտաքին հղումներ
----------------

* Պրոֆիլը ՖՖԱյի պաշտոնական կայքում (ռուս.)
* Պրոֆիլը footballdatabase.eu կայքում (անգլ.)
**Փոթորիկ Հարվին,** ակտիվ արևադարձային ցիկլոն է , որն առաջացնում է անասելի ու աղետալի ջրհեղեղներՏեխասի հարավ-արևելքում։ Այն եղել է ԱՄՆ-ում առաջին խոշոր փոթորիկը 2005 թվականից հետո, որը պատկանում է երրորդ կամ ավելի բարձր կատեգորիաներին։ Չորս օրվա մեջ շատ շրջաններ ստացել են ավելի քան մեկ մետր բարձրությամբ անձրև։ Հարվին գրանցված ամենախոնավ արևադարձային ցիկլոնն է Միացյալ Նահանգներում։ Ջրհեղեղի ընթացքում փրկվել են ավելի քան 13000 հոգի, տեղափոխվել են ավելի քան 30 000 մարդ և ջրի տակ են անցել հազարավոր տներ։

Հարվիի հետևանքով մահացել են առնվազն 38 հոգի, 1–ը Գայանայում և 37–ը ԱՄՆ–ում ։ Աղետալի գետային ջրհեղեղները շարունակվում են Մեծ Հյուսթոնի շրջանում։ ՖԵՄԱ–ի տնօրեն Բրոքը Լոնգն անվանել է Հարվիին Տեխասի պատմության մեջ գրանցված ամենասարսափելի աղետը և ակնկալում է, որ փոթորկի պատճառած վնասներից վերականգնվելու համար կպահանջվի շատ տարիներ։ Ըստ նախնական գնահատումների, տնտեսական վնասը տատանվում է $10 մլրդ-ից մինչև $160 մլրդ, ընդ որում, կորուստների մեծ մասը կրում են ապահովագրություն չունեցող տան տերեր։

### Օդերևութաբանական պատմություն

Տեսարանը "NOAA Hurricane Hunter" ինքնաթիռից, երբ այն անցնում էր փոթորիկ Հարվիի աչքի միջով օգոստոսի 24–ին
Հարվին ութերորդ անվանված մրրիկն է, երրորդ փոթորիկը և առաջին խոշոր փոթորիկն է եղել 2017 թվականի Ատլանտյան փոթորիկների շրջանում։ Այն առաջացել է փոքր Անտիլյան կղզիների արևելքից եկած արևադարձային ալիքից և հասել է արևադարձային փոթորկի կարգավիճակի օգոստոսի 17–ին։ Փոթորիկն անցավ Հողմակողմ կղզիների վրայով հաջորդ օրը։ Հարվին, Կարիբյան ծով մտնելով, սկսեց թուլանալ չափավոր քամու շեղման պատճառով և վերածվեց արևադարձային ալիքի, երբ տեղակայված էր Կոլումբիայի հյուսիսում օգոստոսի 19–ի վաղ առավոտյան։ Փոթորկի մնացորդները վերահսկվում էին վերածնման համար, երբ այն շարունակում էր տեղաշարժվել հյուսիսարևմտյան ուղղությամբ Կարիբյանի և Յուկատան թերակղզու վրայով։ Հարվին վերածնվեց Կամպեչեյի ծովածոցում օգոստոսի 23–ին։ Հարվին օգոստոսի 24–ին սկսեց արագ ուժեղանալ և նորից հասավ արևադարձային մրրիկի կարգավիճակին և նույն օրն ավելի ուշ այն վերածվեց փոթորկի։ Երբ փոթորիկը շարժվում էի ընդհանուր առմամբ դեպի Հյուսիս-Արևմուտք, Հարվիի ակտիվացման փուլը դանդաղեց օգոստոսի 24-25–ի գիշերը, սակայն շուտով Հարվին շարունակեց ուժեղանալ և օգոստոսի 25–ի գիշերը դարձավ չորրորդ կատեգորիայի փոթորիկ։ Մի քանի ժամ անց, Հարվին փլուզվեց է մոտ Ռոկպորտ, Տեխասում, երբ այն հասել էր առավելագույն ուժգնության։

Հարվին որպես փոթորիկ օգոստոսի 24–ին

Ծանոթագրություններ
------------------

1. ↑   — 0018.
2. ↑   — 0017.
3. ↑   (դան.)
4. ↑   (դան.)
**Թեոֆանիս «Ֆանիս» Քրիստոդուլու** (հուն․՝ Θεοφάνης "Φάνης" Χριστοδούλου,մայիսի 22, 1965(1965-05-22), Աթենք, Հունաստան), հանգստի անցած հույն պրոֆեսիոնալ բասկետբոլիստ։ Նա «Ատլանտա Հոքս» բասկետբոլային ակումբի շնորհիվ մասնակցել է 1987 թվականի NBA դրաֆթին, բայց երբեք չի որոշել հեռանալ Հունաստանից և խաղալ ԱՄՆ-ում։ Մականունը Բեմբիս է (Մանկիկ)։ Բասկետբոլի միջազգային ֆեդերացիայի փառքի սրահի անդամ է։

Մասնագիտական կարիերա
--------------------

Կարիերան սկսել է «Դաֆնի» երիտասարդական հավաքականում, այնուհետև իր կարիերայի մեծ մասն (1983–1997) անցկացրել է «Պանիոնիոսում»՝ նրանց հետ նվաճելով 1991 թվականի Հունաստանի գավաթը։ Հիմնականում թեթև հարձակվող էր, բայց նրա հիանալի հմտությունները նրան թույլ են տվել խաղալ բոլոր հինգ դիրքերում։ Շատ լրագրողներ նրան անվանում էին «Եվրոպական Չարլզ Բարքլի»։ Քրիստոդուլուն իր կարիերայի վերջին տարիներն անցկացրել է «Պանաթինաիկոս»-ում և նրանց հետ 1997–98 մրցաշրջանում հաղթել Հունաստանի լիգայի առաջնությունում։ Մեկ տարի անց թողել է բասկետբոլը։

Ազգային հավաքականի կարիերա
--------------------------

Քրիստոդուլուն Հունաստանի բասկետբոլի ազգային հավաքականի կարևոր անդամ էր, որը 1987 թվականի Եվրոպայի առաջնությունում արժանացել է ոսկե մեդալի, իսկ 1989 թվականի առաջնությանը՝ արծաթե մեդալի։ Քրիստոդուլուն նաև Հունաստանի ազգային հավաքականի անդամ էր, այնտեղ նա 1994 թվականի FIBA աշխարհի առաջնությունում գրավել է 4-րդ տեղը։ Նա նաև խաղացել է 1986 թվականի FIBA աշխարհի առաջնությունում, 1990 թվականի FIBA աշխարհի առաջնությունում, 1993 թվականի, 1995 թվականի, 1997 թվականի Եվրոպայի առաջնություններում և 1996 թվականի ամառային օլիմպիական խաղերում։

Անձնական
--------

Քրիստոդուլույի ավագ եղբայրը՝ Քրիստոսը, նույնպես պրոֆեսիոնալ բասկետբոլիստ էր։ Նրանք միասին խաղացել են «Պանիոնիոս» մարզական ակումբում։

Մրցանակներ և նվաճումներ
-----------------------

### Հունաստանի ազգային հավաքական

* FIBA EuroBasket 1987:
* FIBA EuroBasket 1989:
* FIBA EuroBasket All-Tournament Team: **2** (1993, 1995)

### Ակումբի տիտղոսներ

* Greek League: **1** (Պանաթինաիկոսի հետ։ 1997–98)
* Greek Cup: **1** (Պանիոնիոսի հետ։ 1990–91)

### Անհատական մրցանակներ

* Greek League MVP: (1993)
* No. 4 retired by Panionios
* FIBA Hall of Fame Candidate

Ծանոթագրություններ
------------------

1. ↑  Sports-Reference.com Fanis Khristodoulou Nickname(s): Bembis. Archived 2013-12-06 at the Wayback Machine.

Արտաքին հղումներ
----------------

* FIBA Profile
* FIBA Europe Profile
* Draftexpress.com Profile
* TheDraftReview.com Profile
* USBasket.com Profile
* Hellenic Basketball Federation Profile Archived 2020-05-30 at the Wayback Machine.
**Զանգվածի ատոմական միավոր**, ատոմների, մոլեկուլների և տարրական մասնիկների զանգվածի չափման միավոր։ Կրճատ նշանակվում է *զ. ա. մ*, միջազգային նշանակումը՝ *u* կամ դա (da, դալտոն)։ Մեկ զանգվածի ատոմական միավորը մոտավորապես հավասար է մեկ նուկլոնի (պրոտոնի կամ նեյտրոնի) զանգվածին և սահմանվում է որպես հիմնական էներգետիկ մակարդակում գտնվող ածխածին-12 իզոտոպի զանգվածի մեկ տասներկուերորդ մասը։ Այն համարժեք է 1,660538921(73)×10−27 կգ։

Պատմություն
-----------

Մինչն 1961 թվականը քիմիայում օգտագործվում Էր զանգվածի *քիմիական ատոմական միավորը*՝ հավասար թթվածնի ատոմի զանգվածի 1/16-ին։ Ֆիզիկայում օգտագործվում Էր զանգվածի *ֆիզիկական ատոմական միավորը*՝ հավասար թթվածնի ամենաթեթև կայուն իզոտոպի զանգվածի 1/16-ին։ Ատոմների և մոլեկուլների զանգվածի չափման համար 1961 թվականին սահմանվել է զանգվածի միասնական ատոմական միավոր, որը որոշվում է որպես ածխածնի С12 իզոտոպի զանգվածի 1/12-ը ն հավասար է 1,660538921(73)·10−24 գրամ։

Կապը այլ միավորների հետ
-----------------------

Զանգվածի ատոմական նոր միավորը 1,0003179 անգամ մեծ է ֆիզիկական ատոմական նախկին միավորից և շատ մոտ է քիմիական նախկին միավորին։ Զ․ ա․ մ․ Էներգետիկ միավորներով հավասար է 932,1 Մէվ։ Տարրական մասնիկների ֆիզիկայում միավոր է ընդունված էլեկտրոնի զանգվածը, որը հավասար է 9,1091·1−28 գրամ կամ 5,48610−4 միասնական զ․ ա․ մ․։

Տես նաև
-------

* Ատոմային զանգված

Ծանոթագրություններ
------------------

1. ↑  International Bureau of Weights and Measures (2006), The International System of Units Archived 2015-08-02 at the Wayback Machine. (SI) (PDF) (8th ed.), p. 126, ISBN 92-822-2213-6
2. ↑  Unified Atomic mass unit. Fundamental Physical Constants from NIST


|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված* Հայկական սովետական հանրագիտարանի «Զանգվածի ատոմական միավորներ» *հոդվածից (հ․ 3, էջ 658 )։*  |
**Մահմուդ մզկիթ** (արաբ․՝ مسجد محمود‎‎, եբրայերեն՝ מסגד האחמדים‎), մզկիթ Հայֆայում, Կաբաբիր շրջանում։ Կառուցվել է Ահմադիյա մուսուլմանական համայնքի կողմից 1970-ական թվականների վերջերին։

Պատմություն
-----------

Կարմել լեռան վրա առաջինը մզկիթը կառուցվել է 1931 թվականին։ Մահմուդ մզկիթը կառուցվել է 1970-ական թվականների վերջերին։ Այն ստացել է իր անվանումը ի պատիվ Ահմադիյա մուսուլմանական համայնքի հիմնադրի որդու՝ Բաշիրոիդդիմ Մահմուդ Ահմադի, ով հայտնի է նաև «Ավետյաց բարեփոխիչ» անվանումով։

Մզկիթն ունի երկու սպիտակ մինարեթ, որոնք կանգնած են 35 մետր բարձրության վրա, որը տիրում է լանջերի մոտակայքի բնակելի թաղամասերի տեսանելի հորիզոնի վրա։ Մզկիթի շինարարությունը ֆինանսավորվել է տեղի Ահմադիյա մուսուլմանական համայնքի անդամների կողմից, որոնք Կաբաբիր են եկել Նաալինից (գյուղ է Երուսաղեմի հարևանությամբ)։

Պատկերասրահ
-----------

* Ահմեդի մզկիթըԱհմեդի մզկիթը
* Մզկիթի տեսարանը հեռվիցՄզկիթի տեսարանը հեռվից
* Մինարեթների տեսքըՄինարեթների տեսքը

Ծանոթագրություններ
------------------

1. ↑  The Mahmood Mosque of the Ahmadiyya Muslim community
2. ↑  Mahmood Mosque - Mount Carmel, Kababir, Haifa, Israel

Արտաքին հղումներ
----------------

* Մզկիթի ֆեյսբուքյան էջը
* islamahmadiyya.net: Ahmadiyya Muslim Community
* haifafoundation.com: Historic Sites: Kababir
* panoramio.com: Mahmood Mosque, Kababir(չաշխատող հղում)
**Occidental Petroleum Corporation** (նաև հայտնի է որպես «OXY», արտասանվում է *Օքսիդենտալ պետրոլիում*) (NYSE: OXY), ամերիկյան նավթային ընկերություն։ Կենտրոնակայանը գտնվում է Լոս Անջելեսում։ Ընկերությունը Fortune Global 500-ում զբաղեցնում է 491-րդ տեղը (2011 թվական)։

Հիմնադրվել է 1920 թվականին։ Երկար տարիներ (մինչև 1990 թվականը) ընկերությունը գլխավորել Է ԽՍՀՄ-ում լայնորեն հայտնի Արմանդ Համմերը, որը նաև հայտնի է իր մասնակցությամբ Ուոթերգեյթյան սկանդալում։

Իր դուստր ձեռնարկությունների միջոցով ներգրավված է քիմիական արդյունաբերության հատվածում։ Լիովին վերահսկում է «OxyChem», «OxyVinyls», «INDSPEC Chemical Corporation»։

Տնօրենների խորհրդի նախագահ և ընկերության գլխավոր կառավարիչ Ռեյ Իրանին (*Ray Irani*)։

Գործունեություն
---------------

Անձնակազմի ընդհանուր թիվը՝ 7,2 հազար մարդ։ Եկամուտը 2004 թվականին կազմել է 11,37 մլրդ դոլար։

Պատահարներ
----------

1988 թվականի հուլիսի 6-ին Piper Alpha նավթային հարթակում, որը գտնվում Էր Հյուսիսային ծովում, տեղի ունեցավ այս ոլորտի պատմության մեջ խոշորագույն աղետը։ Գազի արտահոսքի և հետագա պայթյունի հետևանքով, ինչպես նաև անձնակազմի չմտածված և չլուծված գործողությունների հետևանքով զոհվել է 226 մարդ, որոնք այդ պահին գտնվում էին կառամատույցում։ Պայթյունից անմիջապես հետո կառամատույցում դադարեցվել է նավթի և գազի արդյունահանումը։ Հանքը կանգնեցնելու հրամանը տվել է հերթապահ մենեջերը՝ որոշում կայացնելով սեփական ռիսկով, բայց արդեն ուշ էր.պայմանավորված վայրում հավաքված աշխատակիցների մեծ մասը խեղդվել է ծխից և մահացել գերտաքացումից։

Լրացուցիչ փաստեր
----------------

* Ընկերության ղեկավար Ռեյ Իրանին հայտնի է դարձել 2007 թվականի սկզբին՝ ընդգրկվելով մոլորակի ամենաբարձր վարձատրվող մենեջերների թվում։ Occidental Petroleum-ի ղեկավարի փոխհատուցման ընդհանուր չափը 2006 թվականին կազմել է 416,3 մլն դոլար, որոնցից երկու երրորդը կազմել են ընկերության բաժնետոմսերի իրացված օպցիոնները։

Ծանոթագրություններ
------------------

1. ↑  Form 10-K — 2023.
2. ↑
3. ↑  Fortune Global 500 2011
4. ↑  Bloomberg Business.
5. ↑  The night the sea caught fire: Remembering Piper Alpha - The Scotsman
6. ↑  Дорогой нефтяник. Компенсация гендиректора Occidental Petroleum превысила $400 млн // Ведомости, № 63 (1837), 10 апреля 2007

Արտաքին հղումներ
----------------

* Ընկերության պաշտոնական կայքը
**Կրասնոֆլոտսկայա փողոց** (ռուս.՝ Улица Краснофлотская), փողոց Ղրիմի Ալուշտա քաղաքի կենտրոնում։ Սկիզբ է առնում Օկտյաբրսկայա փողոցից և ավարտվում նույն փողոցի մոտակայքում։ Երկարությունը 660 մետր է։

Նկարագրություն
--------------

Ալուշտա քաղաքի Կրասնոֆլոտսկայա փողոցը սկսվում է Օկտյաբրսկայա փողոցից և ավարտվում նույն փողոցի մոտակայքում։ Ձևավորում է Պրոֆեսորական անկյուն թաղամասը։ Փողոցում կա համարակալված 68 շինություն։ Երկարությունը 660 մետր է։

Կրասնոֆլոտսկայա փողոցի փոստային դասիչն է՝ 298500։

Կրասնոֆլոտսկայա փողոցը անցնում է Ալուշտայի մասնավոր հատվածի միջով։ Փողոցի տները շատ մոտ են միմյանց և ձևավորում են «Պրոֆեսորական անկյուն» կոչվող բնակելի հանգիստ թաղամասը։

Փողոցում շատ են զբոսանքի համար նախատեսված փարթամ, կանաչ բուսականությամբ և բարձր ծառերով պուրակային գոտիները։ Այստեղ կան շատ հարմարավետ հյուրանոցներ և հանգստյան տներ, ինչպես նաև խոշոր առողջարան։

Փողոցը մոտ է գտնվում Առափնյա փողոցին և քաղաքային լողափերին։ Մոտակա փողոցներում տարբեր ուղղություններով երթևեկում է հասարակական տրանսպորտը։

Կրասնոֆլոտսկայա փողոցում է գտնվում ռուս խորհրդային գրող, ԽՍՀՄ ԳԱ ակադեմիկոս Սերգեյ Սերգեև-Ցենսկու (Սերգեև, 1875-1958) հուշարձանը։ Նրա կյանքը կապված է եղել Բանվորական (Պրոֆեսորական) անկյան հետ։ 1944 թվականին Ալուշտայի քաղաքային խորհրդի գործադիր կոմիտեն գրողին ժամանակավորապես հատկացրել է 1941 թվականին մահացած ճարտարապետության ակադեմիկոս Ալեքսեյ Բեկետովի առանձնատունը։ Այնտեղ ապրելով ավելի քան երկու տարի՝ Սերգեյ Սերգեև-Ցենսկին ավարտել է իր «Թնդանոթները խոսեցին» վեպը, գրել է «Իմ ծանոթությունը Ի. Ե. Ռեպինի հետ» հուշագրությունը։

Ծանոթագրություններ
------------------

1. ↑  Տվյալ աշխարհագրական օբյեկտը տեղայակված է Ղրիմի թերակղզում, որի մեծ մասը տարածքային վեճի առարկա է Ռուսաստանի և Ուկրաինայի միջև։ Համաձայն Ռուսաստանի վարչատարածքային բաժանման՝ թերակղզում տեղակայված են ՌԴ Ղրիմի Հանրապետության սուբյեկտները և դաշնային նշանակություն ունեցող Սևաստոպոլ քաղաքը։ Համաձայն Ուկրաինայի վարչատարածքային բաժանման՝ Ղրիմում գտնվում են Ուկրաինայի կազմի մեջ մտնող Ղրիմի Ինքնավար Հանրապետությունը և հատուկ կարգավիճակ ունեցող Սևաստոպոլ քաղաքը։
2. 1 2 3  «Алушта, ул. Краснофлотская»
3. ↑  «Весь Крым - Алушта - Достопримечательности - Памятник С. Н. Сергеев-Ценский»
4. ↑  «КРЫМ: ПРОФЕССОРСКИЙ УГОЛОК»

Աղբյուրներ
----------

* Улица Краснофлотская в Алуште
* Подробная карта Улица Краснофлотская, город Алушта со спутника с номерами домов, индекс и маршруты, Яндекс, Гугл карты

Արտաքին հղումներ
----------------

* г. Алушта, Улица Краснофлотская Archived 2019-04-15 at the Wayback Machine.
**Ջանել Պերցինա** (անգլ.՝ Janelle Marie Pierzina, հունվարի 10, 1980(1980-01-10), Grand Rapids, Մինեսոտա, ԱՄՆ), ամերիկացի դերասանուհի, ֆոտոմոդել և հեռուստատեսային անձ։

Կենսագրություն
--------------

Ջանել Պերցինան ծնվել է 1980 թվականի հունվարի 10-ին՝ Գրանդ Ռապիդսում, Կեվին Էն Պերցինաների ընտանիքում։

Կարիերա
-------

Ջանելը առաջին անգամ նկարահանվել է հեռուստասերիալում 2001 թվականին, խաղալով «Ընկերներ» հեռուստասերիալում։ Ընդհանուր առմամբ Ջանելը նկարահանվել է 6 ֆիլմերում և հեռուստասերիալներում։ Նա նաև հանդիսանում է ֆոտոմոդել։

Անձնական կյանք
--------------

2010 թվականի հունիսի 12-ին Ջանելը ամուսնացել է Ջեսս դե Սանտոյի հետ։ Նրանք ունեն 3 երեխա՝ Վիոլետ Էն դե Սանտո (դեկտեմբերի 14, 2011), Վիլյամ Լինքոլն դե Սանտո (օգոստոսի 10, 2013) և Ստելլա Ռաուզ դե Սանտո (սեպտեմբերի 26, 2014)։

Ծանոթագրություններ
------------------

1. ↑  Ես նորից մայրիկ եմ դարձել! #BabyBoy #WelcometotheWorld


|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Թեմատիկ կայքեր | Internet Movie Database |

 |
Մոլբերտ
**Մոլբերտ** (գերմ.՝ Malbrett, հարթակ նկարելու համար), պատվանդան, որի վրա նկարիչը տեղադրում է նկարը աշխատելու ընթացքում։ Սովորաբար այն պատրաստվում է փայտից։

Պատմություն
-----------

H-աձև շրջանակով մոլբերտներ
Մոլբերտներն սկսել են օգտագործվել դեռևս հին եգիպտացիների ժամանակներում։ 
Ի սկզբանե մոլբերտ էր համարվում նկարի հիմքը, որը պատրաստվում էր յուղաներկով տախտակե կամ պղնձե վահանի վրա։ Բացի բյուզանդական սրբապատկերից և ուշ անտիկ շրջանի եգիպտական նկարներից, մոլբերտներն առաջին անգամ կիրառվել են 9-րդ և 12-րդ դարերում զոհասեղանների (լատ.՝ Retabulus) կամ վարագույրների (լատ.՝ Antependium) պատրաստման համար, իսկ 16-րդ դարում գործածությունից դուրս մղվեցին փայտե շրջանակի վրա ձգված կտորի կիրառման արդյունքում։ Հոլանդացի նկարիչները և նրանց ընդօրինակողները շարունակում էին նկարել մոլբերտների վրա նաև ավելի ուշ ժամանակաշրջաններում։ 19-րդ դարում որպես մոլբերտ սկսեցին օգտագործվել նաև ավելի կայուն փայտե-տաշեղային սալիկներ։

Համարվում է, որ *Malbrett*-ը (ճիշտ արտասանությունը` *մոլբրետ*) այլևս չի օգտագործվում գերմաներենում։ Մոլբերտը չի կիրառվում իր սկզբնական նշանակությամբ, սակայն որպես նկարելու համար հենարան` մոլբերտներ կարելի է հանդիպել նկարչական պարագաների խանութներում։

Տեսակներ
--------

Մոլբերտը կարող է ունենալ տարբեր կառուցվածք.

* **Եռոտանի**, որը հիմնվում է երեք ոտքի վրա։ Հայտնի էր դեռևս անտիկ դարաշրջանում։
* **H-աձև շրջանակով**, որը բաղկացած է հորիզոնական հիմքի վրա ամրացված ուղղահայաց կանգնակից։ Կողմերը սովորաբար զուգահեռ են միմյանց, իսկ հիմքը ուղղանկյունաձև է։
* **Բազմակի ձև ունեցող**, որն առաջարկում է բազմաթիվ հնարավորություններ և կարգավորումներ։

Տես նաև
-------

* Վրձին
* Ներկապնակ
* Մածկիչ
* Հենաձողիկ

Արտաքին հղումներ
----------------

* Պ.Շ.Գարտմանի Արվեստի մեծ հանրագիտարան ((գերմ.)) Archived 2010-07-21 at the Wayback Machine.

|  |  |  |  |
| --- | --- | --- | --- |
| 

| * դ
* ք
* խ
**Նկարչական գործիքներ** |
| --- |
|  |
| 
 Վրձին • Մոլբերտ • Ներկապնակ • Մածկիչ • Հենաձողիկ |

 |
**Մոլդովական իշխանություն**, **Մոլդավիա** (ռում.՝ *Moldova*), ֆեոդալական պետություն 14-19-րդ դարերում։ Առաջացել է Մոլդովա գետի հովտում (այստեղից էլ՝ անունը), որպես Հունգարիայի վասալ իշխանություն։ 1359 թվականից անկախացել է (մայրաքաղաքը Բայան էր, այնուհետև՝ Սուչավան, 16-րդ դարի 2-րդ կեսից՝ Ցասսին)։ Մոլդովական իշխանության մեջ մտել են Մոլդովան, Բուկովինան, Բեսարաբիան։ Գերագույն իշխանությունը մոլդովական իշխանությունում պատկանել է հոսպոդարին (իշխանին, առաջին իշխանը Բոգդան I-նն էր՝ 1359-1365 թթ.), ով կառավարել է երկիրը բոյարական դումայի (դիվանի) օգնությամբ։ 14-16-րդ դարերում պաշտոնական լեզուն սլավոներենն էր, 17-րդ դարում՝ մոլդավերենը։ Իշխանությունն ամրապնդվել է Ալեքսանդր Բարեպաշտի օրոք (1400-1432 թթ.), առավել զարգացման հասել Շտեֆան Մեծի ժամանակ (1457-1504 թթ.), ով երկարատև պայքար է մղել թուրքերի դեմ։ 16-րդ դարից մոլդովական իշխանությունն ընկել է թուրքական լծի տակ, որը տևել է 300 տարի։ 1711-1821 թվականներին երկիրը կառավարել են սուլթանի կողմից նշանակված հոսպոդարները (ընտրվել են ֆանարիոտներից՝ Կոստանդնուպոլսի հույն հոգևոր և աշխարհիկ վերնախավի ներկայացուցիչներից)։ Մոլդավացիները պայքարել են իրենց անկախության համար, բազմիցս դիմել են Ռուսաստանի օգնությանը (Շտեֆան Մեծը դաշինք էր կնքել Իվան III-ի, Պյոտր (Պետրոս) Ռարեշը՝ Իվան IV-ի հետ, Պետրոս I-ի հետ ռազմական օգնության պայմանագիր էր կնքել Դիմիտրիե Կանտեմիրը)։ 18-րդ դարի ռուս-թուրքական պատերազմների հետևանքով թուրքական տիրապետությունը մոլդովական իշխանությունում թուլացել է։ 1774 թվականին Ավստրիան զավթել է Բուկովինան, 1812 թվականին Բեսարաբիան մտել է Ռուսաստանի կազմի մեջ, 1859 թվականին Կարպատների և Պրուտ գետի միջև ընկած շրջանը միավորվել է Վալախիայի հետ։

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա (օնլայն) · Մեծ ռուսական · Նոր · Ուղղափառ |
|  |
| Չափորոշչային վերահսկողություն | GND: 4039965-5 · LCCN: n80132331 · NKC: ge129982 · VIAF: 312799457 · WorldCat VIAF: 312799457 |

 |

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 7, էջ 674)։*  |
Անվան այլ կիրառումների համար տե՛ս՝ Լևոն Թադևոսյան (այլ կիրառումներ)
*Վիքիպեդիայում կան հոդվածներ Թադևոսյան ազգանունով այլ մարդկանց մասին:*

**Լևոն Կորյունի Թադևոսյան** (մարտի 5, 1943(1943-03-05), Մաստարա, Թալինի շրջան, Հայկական ԽՍՀ, ԽՍՀՄ), հայ նկարիչ։

Կենսագրություն
--------------

1960 թվականին ավարտել է Լենինականի Մերկուրովի անվան գեղարվեստի դպրոցը, 1968 թվականին՝ Երևանի գեղարվեստա-թատերական ինստիտուտը։ 1974 թվականին ԽՍՀՄ նկարիչների Միության անդամ է։ Մասնակցել է հանրապետական, միութենական, միջազգային ցուցահանդեսների։ Ստեղծագործություններից գտնվում են Հայաստանի ազգային պատկերասրահում, աշխարհի տարբեր թանգարաններում՝ Գերմանիա, Ռուսաստան (Տրետյակովյան պատկերասրահ), Իսպանիա (Բարսելոնա), Բելգիա (Բրյուսել, Անտվերպեն), Հայաստանի նկարիչների միության ֆոնդում, Վանաձորի կերպարվեստի թանգարանում և մասնավոր հավաքածուներում։

2004 թվականից ապրում և ստեղծագործում է Բելգիայում։

Ստեղծագործություններ
--------------------

1997 թվականին աշխատանքներ է կատարել Քյոլնի կաթոլիկական Մայր տաճարի և հայկական եկեղեցու համար։

Ստեղծել է խորհրդանշական-վերացական արտահայտչամիջոցների և հայկական մանրանկարչության ավանդույթների զուգորդումով կոմպոզիցիաներ, դիմանկարներ, բնանկարներ, նատյուրմորտներ։

* «Հավերժ միասին», 1978
* «Օլիմպիոսը ողջունում է Մոսկվա-80-ին», 1980, Տարվա լավագույն աշխատանքի մրցանակ՝ 1980
* «Ուխտագնացություն Խոր Վիրապ»
* «Գովք հողին», Մոսկվայի Տրետյակովյան պատկերասրահ
* «Նատյուրմորտ», 1990-2000
* «Անձրևից հետո», 1990-2000
* «Հիսուսի դեմքը», 1990-2000
* «12 առաքյալները», 1990-2000
* «Խաչի խորհրդանիշերը», 1990-2000
* «Ավետում», 2002

Անհատական ցուցահանդեսներ
------------------------

* Ֆրեզնո, ԱՄՆ, 1991
* Լոս-Անջելես, ԱՄՆ, 1992
* Գերմանիա, 12 անհատական ցուցահանդես՝ Քորենբերգ, Ռոտտենբուրգ, Բադսոդեն, Շտուտգարտ, Մյունխեն, Հալբրոն, Բոնն, Բուդհեսվելդ, Բեբրա, Նյուրն-բերգ, Կասսել, 1994-1998
* Նյու Յորք, աճուրդ ցուցահանդես, 2000
* Բարսելոնա, Իսպանիա, 2004
* Հոլանդիա, Ամստերդամ, Վան Գոգի տուն-թանգարան, 2007
* Բելգիա, Անտվերպեն, Կորտռեիկի թանգարան, 2008-2009

Մրցանակներ
----------

* Բեբրա քաղաքում կազմակերպված մրցույթում շահել է մրցանակ, 1997

Ծանոթագրություններ
------------------

1. ↑  *Ով ով է. Հայեր. Կենսագրական հանրագիտարան, հատոր առաջին, Երևան, 2005*
2. ↑  Լևոն Թադևոսյանի մասին anunner.com կայքում
3. ↑  Լևոն Թադևոսյան, Եռանկար. Հավերժ միասին (1978), ՀԱՊ
**«Խոստում արշալույսին»** (ֆր.՝ La promesse de l’aube),  ֆրանսիացի գրող Ռոմեն Գարի ինքնակենսագրական վեպն է։

Պատմություն
-----------

Գրողի գեղարվեստական կենսագրությունն է, որը նվիրված է մայրական սիրո սխրագործությանը։ Մայրը նրան միայնակ էր մեծացնում և բացի սովորական դաստիարակությունից, նրան փառահեղ ապագայի մասին մտքեր էր ներշնչել, ասելով, որ նա դառնալու է սպա, հերոս, դիվանագետ, գրող։ Այս ամենը իրականացել է, չնայած մայրը տեսել է միայն առաջին հրատարակությունները։

2007 թվականի հունիսի 22-ին Վիլնյուսի Բասանավիչյաուս փողոցում բացվել է լիտվացի քանդակագործ Ռոմաս Կվինթասի ստեղծագործության հուշարձանը։ Բրոնզե քանդակը պատկերում է «Խոստում արշալույսին» ինքնակենսագրական վեպի հերոսին`տղա, ձեռքին կրկնակոշիկներ։ Հուշարձանը տեղադրվել է Վիլնյուսի Ռոմեն Գարիի ակումբի նախաձեռնությամբ, «Lietuvos geležinkeliai» երկաթուղային ընկերության և լիտվիացիների ֆոնդի (Litvakų fondas) աջակցությամբ։

Էկրանավորում
------------

Վեպը էկրանավորվել է 1970 թվականին Ժյուլ Դասենի և 2017 թվականին Էրիկ Բարբեի կողմից։

Ծանոթագրություններ
------------------

1. ↑  French writer Romain Gary to be honoured in Vilnius(չաշխատող հղում)
(անգլ.)
2. ↑  Un monument au romancier Romain Gary inauguré à Vilnius(չաշխատող հղում)
(ֆր.)
3. ↑  Vilniuje atidengiamas paminklas rašytojui Romain Gary Archived 2007-09-28 at the Wayback Machine.(լիտվ.)

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | BNF: 135054640 |

 |
**Միջազգային ծովային իրավունք**, միջազգային իրավունքի ճյուղ, որը կարգավորում է համաշխարհային օվկիանոսի օգտագործման հետ կապված պետությունների հարաբերությունները առևտրի և ռազմ, ծովագնացության, ձկնորսության, ծովային պաշարների օգտագործման, գիտության ասպարեզում։ Միջազգային ծովային իրավունքը ընդգըրկվում է ծովային իրավունքի մեջ, որն իր հերթին ամփոփում է Միջազգային ծովային հանրային իրավունքը (միջազգային ծովային հարաբերությունների կարգավորման հարցերով պետությունների միջև կնքված պայմանագրեր ու համաձայնագրեր, նրանց գործունեությամբ ձևավորված սովորութային նորմեր), միջազգային ծովային մասնավոր իրավունքը ինչպես այս կամ այն երկրի ներքին օրենսդրության կոլիգիոն նորմերը (տես Միջազգային մասնավոր իրավունք), այնպես էլ միջազգային համաձայնագրային նորմերը, որի մասնակիցը այս կամ այն պետությունն է և ազգային ծովային իրավունքը (ծովային իրավունքի հարցեր, որոնք տարածվում են պետության ներքին, տերիտորիալ ջրերի նկատմամբ ևն)։ Միջազգային ծովային իրավունքի նորմերը մշակվել են պետությունների միջև տնտեսական կապեր հաստատելու պահից և անցել պատմական զարգացման երկարատև ուղի։ Ի սկզբանե պետության տերիտորիա հասկացվել է նրա ցամաքային տարածությունը։ Ծովը դիտվել է կամ որպես տերիտորիայի սահմանազատ գոտի և համընդհանուր սեփականություն, կամ «ոչ ոքի չպատկանող տարածություն»։ Առանձին պետություններ (Հին Հռոմ, Զենովա, Վենետիկ և այլն) ձգտել են ծովը, նրանից ստացվող բոլոր բարիքները յուրացնել։ Բոլոր երկրներին (ժողովուրդներին) ծովերից օգտվելու իրավունք վերապահելու սկզբունքների ու նորմերի համակարգման փորձեր արվել են հին դարերում (Հռոդոսյան ծովային օրենք) և միջնադարում։

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 7, էջ 576)։*  |
**Բանկային համակարգ** - ընդհանուր դրամա-վարկային մեխանիզմի շրջանակներում գործող տարբեր տիպի ազգային բանկերի և վարկային կազմակերպությունների համախմբություն։ Բանկային համակարգը՝ դա բանկերի և դրանց միավորումների համակցություն է, դրանց փոխադարձ կապը և փոխգործողությունը։ Բանկային համակարգը ներառում է կենտրոնական բանկը, կոմերցիոն բանկերի ցանց և այլ վարկա-հաշվարկային կենտրոններ։ Կենտրոնական բանկը պետական էմիսիոն և արտարժույթային քաղաքականություն է վարում, հանդիսանում է պահուստային համակարգի միջուկը։ Կոմերցիոն բանկերը կատարում են բոլոր տիպի բանկային գործառույթներ։

Ժամանակակից շուկայական տնտեսությունում բանկային համակարգը բաղկացած է երեք խմբերից, որտեղ առաջին մակարդակի վրա է գտնվում Կենտրոնական բանկը, երկրորդ մակարդակում գործում են առևտրային բանկերը, երրորդ աստիճանում են գտվում մասնագիտացված վարկային-ֆինանսական ինստիտուտները։ Դրանց խնդիրն է՝

1. շրջանառության մեջ գտնվող փողի զանգվածի միջոցով կարգավորել երկրի տտեսական գործունեությունը,
2. նպաստել պետության դրամավարկային քաղաքականության սկզբունքների իրականացմանը։

Բանկային համակարգի տեսակները
----------------------------

Տարբեր երկրների բանկային համակարգի զարգացման պատմության մեջ հայտնի են նրա մի քանի տեսակներ՝

1. կենտրոնացված մեկբանկային համակարգ,
2. երկմակարդակային բանկային համակարգ,
3. ապակենտրոնացված բանկային համակարգ։

**Կենտրոնացված մեկբանկային համակարգը** գործում էր նախկին ԽՍՀՄ երկրներում։ Բանկային այդ համակարգի մեջ մտնում էին Կենտրոնական բանկը, Շինբանկը, Արտաքին առևտրի բանկը և խնայողական դրամարկղերը։

**Բանկային համակարգի երկմակարդակային համակարգը** գործում է շուկայական տնտեսություն ունեցող շատ երկրներում, այդ թվում և Ռուսաստանում։ Այս համակարգի առաջին մակարդակը կազմում է երկրի կենտրոնական բանկը։ Երկրորդ մակարդակը ներկայացնում են առևտրական բանկերը, որոնք անկախ են պետական իշխանության օրգաններից և որպես իրավական անձ վարկային գործունեություն են ծավալում շահույթ ստանալու համար։

**Բանկային համակարգի ապակենտրոնացված համակարգը** գործում է ԱՄՆ-ում՝ Ֆեդերալ ռեզերվային համակարգի ձևով։ Այն գլխավորում են երկրի տարբեր ռեգիոններում գործող 12 ֆեդերալ ռեզերվային բանկերը, որոնք վերահսկում են երկրի բոլոր բանկերի գործունեությունը։

Բանկային համակարգի կառուցվածքի կազմավորման հիմնական չափանիշը համարվում է նրա մեջ բանկերի զբաղեցրած տեղը և նրանց լիազորությունների շրջանակները։ Այս տեսանկյունից Կենտրոնական բանկը գտնվում է բանկային համակարգի առաջին մակարդակի վրա և իրականացնում է համակարգի կարգավորման և վերահսկողության գործառույթ։ Իսկ առևտրական բանկերը և վարկային ու ոչ վարկային կազմակերպությունները կազմում են բանկային համակարգի ստորին մակարդակը։

**Բանկային համակարգի կայունությունը խախտող գործոններն են՝**

1. ազգային արժույթի փոխարժեքի անկայունությունը,
2. ԿԲ-ի անհաջող դրամավարկային քաղաքականությունը,
3. ոչ խելամիտ ֆիսկալ քաղաքականությունը,
4. դեպոզիտների ապահովագրման համակարգի բացակայությունը։

**Բանկային համակարգի կայունացման մեթոդներն են՝**

1. բանկային օրենսդրության կատարելագործումը,
2. նվազագույն բանկային պահուստների և հաշվարկային տոկոսադրույքի նորմաների համաձայնեցումը,
3. բանկային ծառայությունների նոր ձևերի զարգացումը և վարկային շուկայի տարողունակության կարգավորումը։

Արտաքին հղումներ
----------------

* Տեղեկատու էջեր Հայաստանում գործող բանկերի մասին Archived 2020-12-04 at the Wayback Machine.
**Տրոպիզմներ**, արտաքին գործոնների միակողմանի ազդեցությամբ պայմանավորված բույսերի օրգանների (ցողուն, տերև, արմատ) շարժումներ։ Տրոպիզմների (ինչպես և նաստիաների) հիմքում ընկած է գրգռելիության երևույթը։ Պրոցեսը սկսվում է, երբ բույսը արտաքին գրգիռ է ընկալում, որի հետևանքով օրգանի գրգիռ ընկալող և դրան հակառակ կողմերի միջև առաջանում են ֆիզիոլոգիական տարբերություններ։ Դրան հաջորդում է ազդանշանի հաղորդման փուլը, և ի վերջո ի հայտ է գալիս հակազդեցությունը՝ անհավասար աճման հետևանքով առաջացած թեքումը կամ պտույտը։ Ըստ գրգռի բնույթի տարբերում են լույսի ազդեցությամբ (ֆոտոտրոպիզմ), երկրի ձգողությամբ (գեոտրոպիզմ), հպմամբ (տիգմոտրոպիզմ), վնասվածքով (տրավմատրոպիզմ), ջերմությամբ (թերմոտրոպիզմ), էլեկտրականությամբ (էլեկտրա տրոպիզմ), քիմիական նյութերի ազդեցությամբ (քեմոտրոպիզմ) պայմանավորված տրոպիզմներ։ Առավել ընդունված է տրոպիզմների բացատրման հորմոնային տեսությունը, ըստ որի տրոպիզմները պայմանավորված են բույսի օրգանի տարբեր մասերում աուքսինի պարունակության տարբերությամբ, օրինակ, ցողունի լուսավորված կողմում այդ հորմոնի քանակը ավելի քիչ է, քան ստվերում, այդ պատճառով վերջինիս բջիջներն ավելի արագ են աճում, և օրգանը թեքվում է դեպի լույսը (դրական ֆոտոտրոպիզմ)։ Հորիզոնական դիրքում գտնվող ցողունի մեջ աուքսինն ավելի շատ է ստորին մասում, որի հետևանքով այդ բջիջների աճը խթանվում է, և ցողունը թեքվում է դեպի վեր (դրական գեոտրոպիզմ)։ Արմատի հակառակ ռեակցիան պայմանավորված է արմատի բջիջների աճման վրա աուքսինի արգելակիչ ազդեցությամբ, այդ պատճառով նույն դիրքում արմատը թեքվում է դեպի ներքև։

Տես նաև
-------

Պլագիոտրոպիզմ

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից։*  |
**«Տարեկանի արտ»** (ռուս.՝ Рожь), ռուս նկարիչ Իվան Շիշկինի նկարներից։

Պատմություն
-----------

Այս նկարը ցուցադրվել է Կերպարվեստների խրախուսման ընկերության շենքում 1878 թվականին կայացած VI շարժական ցուցահանդեսում։ Ինչպես իր բազում ուրիշ նկարների համար, այս ստեղծագործության համար ևս, Շիշկինը թեման գտել է հայրենիքում` 1877 թվականին դստեր հետ Ելաբուգա ճանապարհորդելիս։

Կտավը հեղինակից 1878 թվականին ձեռք է բերել Պ. Մ. Տրետյակովը (գույքահամար 837)։

Էքսպոզիցիա
----------

Նկարի ետին պլանում զորավոր սոճին է։ Այդ ծառը նկարչի ամբողջ ստեղծագործության սիմվոլն է։ Ռուսական անտառին անսահման սիրահարված, նա նրան նկարում է նուրբ և մանրամասն՝ ծանրությունից ներքև ծռված իր ճյուղերով, իր արտասովոր ծռված բնով, որը ծառին տալիս է լրացուցիչ հմայք, ամենաբարձր սլացած իր հպարտ գագաթով։ Հսկայական ամպակույտերը ծանր կախվում են աշորայի արտի վրա, նրանք մտերիմներին մաքրող և փրկող տեղատարափ անձրև են սպառնում։ Լռությունն ու անքամի եղանակը, կարծես լցվում են նկարի տարածությունով և ֆիզիկապես գրեթե զգացվում են, նույնպես մոտակա կայծակի նշան է, որը հողին հարկավոր է նրա համար, որպեսզի իրեն մշակող մարդուն տա իր պարգևները։ Անպարզորոշ անհանգստություն ներշնչող միակ դետալը մեռնող ծառն է։ Հնարավոր է, որ նա կոմպոզիցիա է ներմուծվել նրա ռեալիստական հնչեղության ուժեղացման համար և հանդիսանում է խնամքով ուսումնասիրության արդյունք։ Մյուս ենթադրությունը՝ չորացած սոճին այստեղ հանդես է գալիս որպես հեղինակի վերջին ապրումների (մենակության մեջ կորցրած սիրելի կնոջը, հորը, երկու անչափահաս տղաներին) արձագանք։ Կիսաաճ խոտով և ծաղիկներով սայլուղին ճամփորդին կարծես հրավիրում է անցնել իր վրայով, խոստանալով տանել նրան պայծառ հեռուները։ Ծիծեռնակները ճախրում են հենց գետնի վրայով, այնպես, որ թվում է, թե իրենց շվաքները չեն հասցնում իրենց հետևից։ «Ռոժը» հնչեղ նկար է, իր հեղինակը իսկական հրաշք է գործում, դիտողին ստիպելով շիկացած օդում լսել կրետների ձայներն ու ծիծեռնակների թևերի խշշոցը։ Նեկրասովը, որի ստեղծագործությունը շատ մոտ է Շիշկինին, արտասահմանանից վերադառնալուց հետո գրել է.

|  |  |  |
| --- | --- | --- |
|  | Ողջ շուրջն արոր է, ինչպես կենդանի տափաստան,
Ո՛չ դղյակներ, ո՛չ ծովեր, ո՛չ լեռներ... 
Շնորհակալությու՛ն, երկիր հարազատ,
Քո բժշկող տարածության համար։- Ն.Ա.Նեկրասով |  |

Գրականություն
-------------

* 50 художников. Шедевры русской живописи. — ISBN 978-5-9774-0439-6

Ծանոթագրություններ
------------------

1. ↑  Государственная Третьяковская галерея. Каталог живописи XVIII-начала XX века (до 1917 года). Москва. Изобразительное искусство. 1984

Արտաքին հղումներ
----------------

* Описание картины «Рожь» Archived 2012-05-23 at the Wayback Machine.. Сайт Государственной Третьяковской галереи.
©
**Հեղինակային իրավունքի նշանը** (**©**) օգտագործվում է զգուշացնելու համար, որ ստեղծագործությունը պաշտպանված է որոշակի հեղինակային իրավունքներով։ Ըստ Բեռնի կոնվենցիայի, ցանկացած ստեղծագործություն ստեղծման պահին պաշտպանված է հեղինակային իրավունքներով, հետևաբար նույնիսկ © նշանի դեպքում իրավաբանորեն գործում են հեղինակային իրավունքները։

Գործածումը
----------

Թեև իրավաբանորեն պարտադիր չէ, հեղինակային իրավունքի նշանի կողքին սովորաբար նշվում են հետևյալ տվյալները.

* (համա) հեղինակի անունը
* ստեղծման կամ հրատարակման տարեթիվը
* հեղինակային իրավունքների սահմանումը։

Օրինակ.

*© 2012 Արմեն Արմենյան*
Կամ.

*© 2012 Արմեն Արմենյան*
*Բոլոր իրավունքները պահպանված են։*

Տեխնիկական տվյալներ
-------------------

Նշանը կազմված է շրջագծված լատիներեն C տառից («copyright» բառի առաջի տառը)։ Յունիկոդում նշանը տասնվեցական համակարգով ունի 00A9 և տասական համակարգով 169 համարները։ Այն տառատեսակներում, որտեղ © նշանը չկա, օգտագործում են C տառը կլոր փակագծերում՝ «(c)»։ HTML-ում օգտագործում են &copy հուշումը (մնեմոնոկան)։

Տարբերակներ
-----------

* Հեղինակային իրավունքները պաhպանված ենՀեղինակային իրավունքները պաhպանված են
* Հեղինակային իրավունքները պաhպանված չեն՝ որոշ նախապայմաններով (Copyleft)Հեղինակային իրավունքները պաhպանված չեն՝ որոշ նախապայմաններով (Copyleft)
* Հեղինակային իրավունքներ չկան (Հանրության սեփականություն)Հեղինակային իրավունքներ չկան (Հանրության սեփականություն)

Այլ նշաններ
-----------

* Ձայնագրություններ հեղինակային իրավունքների նշման համար օգտագործվում է ℗ (անգլերեն *phonogram* բառի առաջին տառը)։
* Գրանցված ապրանքանիշների համար օգտագործվում է ® (անգլերեն *registered* բառի առաջին տառը)։
* Ճապոնիայում օգտագործվում է նաև Ⓧ նշանը։

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Հեղինակային իրավունքի նշան** կատեգորիայում։ |
**Դին** (անգլ.՝ Deen, իսկական անուն-ազգանունը՝ *Ֆուադ Բացկովիչ*, (բոս․՝ Fuad Backović, ծն. 12 ապրիլի, 1982, Սարաևո, Բոսնիա և Հերցեգովինա), բոսնիացի փոփ-կատարող, Եվրատեսիլ 2004 երգի մրցույթում Բոսնիա և Հերցեգովինայի ներկայացուցիչը։

Կենսագրություն
--------------

Ֆուադը երաժշտական ասպարեզում առաջին քայլերը կատարել է դեռ 12 տարեկանում՝ ձայնագրելով իր առաջին երգը։ 1997-2002 թվականներին եղել է Բալկաններում հայտնի «Seven Up» փոփ-խմբի մենակատարը, որի հետ թողարկել է 2 ալբոմ՝ «Otvori oči» և «Seven»: 2002 թվականին՝ խմբի ցրվելուց հետո, Դինը թողարկել է իր առաջին սկավառակը՝ «Ja sam vjetar zaljubljeni»:

2004 թվականին «In the disco» երգով իր երկիրը ներկայացրել է Եվրատեսիլ երգի մրցույթում։ Անցնելով եզրափակիչ փուլ՝ 91 միավորով զբաղեցրել է 9-րդ տեղը։

Եվրատեսիլից հետո հաճախ է ելույթ ունենում բալկանյան կատարողների հետ, նաև մասնակցել է «Farma» երաժշտական հայտնի հեռուստաշոուին։ Ներկայումս սովորում է Սարաևոյի համալսարանի տնտեսագիտական ֆակուլտետում։

Սկավառակագրություն
------------------

### Ալբոմներ

* Ja sam vjetar zaljubljeni (2002)
* In the Disco (2004)
* Anđeo sa greškom (2005)

### Սինգլներ

* Poljubi me (2002)
* Taxi (2003)
* In the Disco (2004)
* Anđeo sa greškom (2005)
* Bez trunke srama (2009)
* Rane manje bole (2013)

Ծանոթագրություններ
------------------

1. ↑  Eurovision Song Contest 2004 Final | Year page | Eurovision Song Contest - Baku 2012
2. ↑  Deen | AllMusic
3. ↑  In the disco - lyrics - Diggiloo Thrush
4. ↑  Bosanske zvjezdice Deen i Hana odsad se prenemažu i u Zagrebu - Xmag - Index.hr

Արտաքին հղումներ
----------------

* Պաշտոնական կայք Archived 2004-05-18 at the Wayback Machine.
|  |
| --- |
| **Գյուղատնտեսական բույսերի և փայտացողուն ծառերի ու թփերի այրվածքներ** |
|  |

**Գյուղատնտեսական բույսերի և փայտացողուն ծառերի ու թփերի այրվածքներ**, արևի ուղիղ ճառագայթների կամ բացասական ջերմաստիճանների ազդեցությունից առաջացած արևահարուկներ։

Տեսակ
-----

Բույսերի այրվածքներ են կոչվում նաև պտղափտումը և պտղատուների բակտերիալ հիվանդության ախտահարումները, ինչպես նաև թունաքիմիկատների ոչ ճիշտ օգտագործումից առաջացած վնասվածքները։

Վնասներ
-------

Այրվածքները հանգեցնում են արմատների առանձին հատվածների, ընձյուղների, տերևների, ծաղիկների, երբեմն՝ ամբողջ բույսի չորացման։

Պայքարի միջոցներ
----------------

Արևային և ջերմային այրվածքների դեմ պայքարի համար խորհուրդ է տրվում կրակաթով կատարել ծառերի բների սպիտակեցում, վարակիչ այրվածքների դեմ ներարկել թունաքիմիկատներ։

|  |
| --- |
| *Այս հոդվածի կամ նրա բաժնի որոշակի հատված վերցված է*  «Գյուղատնտեսական հանրագիտարանից», որի նյութերը թողարկված են՝ Քրիեյթիվ Քոմմոնս Նշում-Համանման տարածում 3.0 (Creative Commons BY-SA 3.0) թույլատրագրի ներքո։ |
**Ստանիսլավ Դրոբիշևսկի** (ռուս.՝ Станислав Дробышевский , հուլիսի 2, 1978(1978-07-02), Չիտա, ՌԽՖՍՀ, ԽՍՀՄ), ռուսաստանցի գիտնական, կենսաբանական գիտությունների թեկնածու, կենսաբանության ֆակուլտետի մարդաբանության բաժնի դոցենտ Մոսկվայի Մ. Վ. Լոմոնոսովի անվան պետական համալսարանում, գիտա-լուսավորական շարժման ակտիվ մասնակից, Անտրոպոգենեզ.ռու (ռուս.՝ Антропогенез.ру) կայքի գիտական խմբագիր։

Կենսագրություն
--------------

Ստանիսլավ Դրոբիշևսկին ծնվել և մանկությունն անցկացրել է Ռուսաստանի Չիտա քաղաքում։

1985–1995 թթ. սովորել է Չիտայի թիվ 12 դպրոցում։

2000 թվականին ավարտել է Մոսկվայի պետական համալսարանի կենսաբանության ֆակուլտետը՝ մարդաբանություն մասնագիտությամբ։ 2013 թվականի դեկտեմբերի 1-ից ստանձնել է մարդաբանության ամբիոնի դոցենտի պաշտոնը։

Գիտական գործունեություն
-----------------------

Ստանիսլավը 31 գրքերի և 28 գիտական հոդվածների հեղինակ է։ Կարդացել է 6 թեզային զեկույցներ և մասնակցել է 2 գիտահետազոտական աշխատանքների։ Մշակել է 35֊ից ավել ուսումնական դասընթացներ։ Հանդիսացել է մարդաբանության և հնէաբանության ոլոտրներում 4 ատենախոսությունների ղեկավար։ Հաճախակի հանդես է գալիս ԶԼՄ֊ներով։

Գիտա-լուսավորական գործունեություն (Անտրոպոգենեզ.ռու)
----------------------------------------------------

2010 թվականի հոկետմբերի 1-ից Ստանիսլավ Դրոբիշևսկին, Ալեկսանդր Սոկոլովի հետ համատեղ, հանդիսանում է Անտրոպոգենեզ.ռու (ռուս.՝ Антропогенез.ру) կայքի համահիմնադիրը և գիտական խմբագիրը։ Կայքը ստեղծվել է մարդաբանության և հնէաբանության ոլորտներում հաճախակի առաջացող հարցերն ավելի սիրողական և պարզ մակարդակով պարզաբանելու համար։ Կայքի այցելուները հարցերը ուղղում են անմիջապես նախագծի հեղինակներին և այլ մասնագետներին, որից հետո պատասխանները հրապարակվում են կայքի էջերում։ Նախագիծը կոմերցիոն գովազդ չի տեղադրում և շահույթ չի հետապնդում։

Անձնական կյանք
--------------

Ամուսնացած է, ունի երկու երեխա՝ Վլադիմիր(9 տարկեան), Մարիա(6 տարկեան)։

Ծանոթագրություններ
------------------

1. ↑
2. ↑
3. 1 2
4. ↑  Ստանիսլավ Դրոբիշեվսկիյ, Անտրոպոգենեզ կայքի էջը
5. ↑  Ստանիսլավ Դրոբիշեվսկիյ, ՎԿ անձնական էջ
6. ↑  Անտրոպոգենեզ.ռու, կայքի մասին
Անվան այլ կիրառումների համար տե՛ս՝ Ունիսոն (այլ կիրառումներ)
**Ունիսոն** հասարակական կազմակերպություն, հիմնադրվել է 2002 թվականի մայիսին հաշմանդամություն ունեցողների աջակցության և նրանց իրավունքների պաշտպանության առաքելությամբ։

Գործունեություն
---------------

Իր գործունեության տարիների ընթացքում «Ունիսոն» հասարակական կազմակերպությունն ակտիվ դիրք է զբաղեցրել սակավաշարժ մարդկանց համար միջավայրի մատչելիության, հաշմանդամություն ունեցողների մշակութային ինտեգրման, զբաղվածության և խոցելի խմբերի այլ խնդիրների լուծման ոլորտներում։

«Ունիսոնը» անցկացրել է հաշմանդամություն ունեցող կանանց գեղեցկության հանրապետական 7 մրցույթներ, ստեղծագործող հաշմանդամություն ունեցողների աշխատանքների ցուցահանդեսներ, բազմաթիվ կոնֆերանսներ, սեմինարներ, մամուլի ասուլիսներ և այլ միջոցառումներ։‎

«Ունիսոնին» կից գործում է աշխարհում միակ՝ սայլակավոր հաշմանդամություն ունեցողների «Փարոս» կամերային երգչախումբը (գեղարվեստական ղեկավար և խմբավար՝ Րաֆֆի Միքայէլեան, տնօրեն՝ Արմեն Ալավերդյան)։

2005 թվականին անցկացված՝ հաշմանդամություն ունեցողների համահայկական փառատոնի արդյունքներով «Ունիսոնը» ճանաչվեց հաշմանդամություն ունեցողների խնդիրներով զբաղվող ամենաակտիվ հասարակական կազմակերպություն։

2006 թվականի դեկտեմբերին «Ունիսոնը» հիմնադրեց Հայաստանում առաջին Անկախ կյանքի կենտրոնը հաշմանդամերի համար, որի գործունեության հիմնական ուղղություններն են՝ հաշմանդամություն ունեցողների իրավունքների պաշտպանություն, անկախ կյանքի հմտությունների ուսուցանում և տեղեկատվության տրամադրում։

2008 թվականից «Ունիսոնում» գործում է Հայաստանում առաջին՝ Զբաղվածության կենտրոն հաշմանդամություն ունեցողների համար, որի շնորհիվ բազմաթիվ երիտասարդ հաշմանդամություն ունեցողներ տեղավորվել են աշխատանքի ՎիվաՍել-ՄՏՍ, Օրանժ Արմենիա և այլ ընկերություններում։

Կազմակերպությունում գործում են համակարգչային և անգլերենի դասընթացներ, կերպարվեստի ստուդիա, իրավաբանական խորհրդատվություն և այլ ծառայություններ հաշմանդամություն ունեցողների համար։
Կազմակերպության գործունեության երկրորդ ոլորտը՝ հայկական ինտերնետ-ռեսուրսների զարգացումն է։

«Ունիսոնը» ստեղծել և տնօրինում է հետևյալ կայքերը՝

* www.komitas.am
* www.khachaturian.am
* www.disability.am
* www.jobs.disability.am
* www.map.disability.am
* www.unison.am

Արտաքին հղումներ
----------------

* Ունիսոն ՀԿ

Ծանոթագրություններ
------------------

1. ↑  Հատուկ կարիքներով մարդկանց աջակցության Ունիսոն ՀԿ
|  |
| --- |
| **Արմատապալարային հիվանդություն** |
|  |

**Արմատապալարային հիվանդություն**, բույսերի հիվանդություն, որը հարուցվում է «Plasmodiophora brassica» սնկով։

Հիվանդության առաջացում
----------------------

Բույսի արմատների վրա առաջանում են պալարներ և փքումներ։ Ոչ սևահողային գոտիներում առավել վտանգավոր են կաղամբի արմատապալարային հիվանդությունները։ Արմատապալարի քայքայումից հետո սպորներն ընկնում են հողի մեջ, փոխարկվում շարժուն զոոսպորների, որոնք էլ թափանցում են բույսի արմատների մեջ։ Դրանցից գոյանում են պլազմոդիումներ, որոնք տրոհվում են սպորների և տարածվում տարբեր ճանապարհներով։ Արմատապալարային հիվանդություններն առավել արագ են զարգանում օդի ջերմաստիճանի 18–24 °C-ի, հողի թույլ թթվային ռեակցիայի և 75–90% խոնավության պայմաններում։

Պայքարի միջոցառումներ
---------------------

Հիվանդությունից ազատվելու համար ջերմոցներում և տնկարաններում փոխում են հողը կամ կատարում ջերմային և քիմիական վարակազերծում (ծխահարում)։ Բաց գրունտում կատարում են ցանքաշրջանառություն, կայուն սորտերի օգտագործում, կրապարարտացում, վաղ ժամկետում սածիլացում և սերմերի ցանքից 30 օր առաջ ներմուծում են սնկասպաններ։

|  |
| --- |
| *Այս հոդվածի կամ նրա բաժնի որոշակի հատված վերցված է*  «Գյուղատնտեսական հանրագիտարանից», որի նյութերը թողարկված են՝ Քրիեյթիվ Քոմմոնս Նշում-Համանման տարածում 3.0 (Creative Commons BY-SA 3.0) թույլատրագրի ներքո։ |
**2Ս35 Կոալիցիա**, ռուսական արտադրության 152-մմ ինքնագնաց հաուբից։

Արտադրություն
-------------

2Ս35 Կոալիցիա ինքնագնաց հաուբիցի նախագծումը սկսվել է 2015 թվականին։ Առաջին նախատիպերը կառուցվել են 2011 թվականին։ 2Ս35 Կոալիցիա ինքնագնաց հաուբիցները դեռ շահագործվում են միայն Ռուսաստանի Դաշնության զինված ուժերի կողմից։

Տեխնիկական տվյալներ
-------------------

2Ս35 Կոալիցիա ինքնագնաց հաուբիցը տեղադրված է Տ-90 տանկի շասսի վրա։ 2Ս35 Կոալիցիա ինքնագնաց հաուբից երկարությունը կազմում է ~ 6 մ, լայնությունը՝ 3.58 մ, իսկ բարձրությունը՝ 2.98 մ։ 2Ս35 Կոալիցիա ինքնագնաց հաուբիցը բավականին ծանր է. նրա քաշը կազմում է ավելի քան 55 տ։ 2Ս35 Կոալիցիա ինքնագնաց հաուբիցի վրա տեղադրված է 152 մմ-անոց հաուբից։ Այն իր մեջ ամբարում է 60-70 արկեր։ 2Ս35 Կոալիցիա ինքնագնաց հաուբիցը սնուցվում է 1000 ձիաուժ հզորությամբ դիզելային շարժիչով՝ զարգացնելով 60 կմ/ժ արագություն։ 2Ս35 Կոալիցիա ինքնագնաց հաուբիցի վառելիքի պաշարը կազմում է 500 կմ։ 2Ս35 Կոալիցիա ինքնագնաց հաուբիցը պողպատե զրահապատված է։ Այն պաշտպանում է փոքր զենքերից և հրետանային արկերից։

Մարտավարական տվյալներ
---------------------

2Ս35 Կոալիցիա ինքնագնաց հաուբիցը շահագործվում է անձնակազմի երեք անդամների՝ այդ թվում հրամանատարի, հրետաձիգի և վարորդի կողմից։ 2Ս35 Կոալիցիա ինքնագնաց հաուբիցը կրակում է ցանկացած անկյան տակ։ 2Ս35 Կոալիցիա ինքնագնաց հաուբիցը արձակում է ստանդարտ 152 մմ-անոց ցանկացած արկեր։ Կրակի առավելագույն հեռավորությունը կազմում է շուրջ 40 կմ։ 2Ս35 Կոալիցիա ինքնագնաց հաուբիցը խոցում է նաև շարժվող տրանսպորտային միջոցներ։

Տես նաև
-------

* 2Ս1 Գվոզդիկա
* 2Ս3 Ակացիա
* Մստա-Էս
* 2Ս7 Պիոն

Աղբյուրներ
----------

2S35 Koalitsiya-SV(անգլ.)
**Անասնաբուծական ֆերմա**, գյուղատնտեսական ձեռնարկության արտադրության ստորաբաժանում, նախատեսված է գյուղատնտեսական կենդանիների բուծման և անասնաբուծական մթերքների արտադրության համար, *անասնաբուծության* մեջ արտադրության կազմակերպման ձև է։

Բաժիններ
--------

Գյուղատնտեսական ձեռնարկություններում, ըստ մասնագիտացման, լինում են տարբեր բաժիններ՝ տավարաբուծության և խոզաբուծության բաժիններ։ Ըստ նշանակության անասնաբուծական ֆերմաները լինում են՝ **տոհմաբուծական** և **ապրանքային**։

Տոհմաբուծական ֆերմա
-------------------

Տոհմաբուծական ֆերմաների նպատակը կենդանինների վերարտադրությունն է, դրանք կազմակերպվում են տոհմաբուծարաններում և ոչ տոհմական տնտեսություններում, կենդանիների տարբեր խմբերի հետ տարվում են տոհմային աշխատանքներ։

Ապրանքային ֆերմա
----------------

Ապրանքային անասնաբուծական ֆերմաները նախատեսված են անասնաբուծական տարբեր մթերքների՝ կաթի, բրդի, մսի և այլ ապրանքների արտադրության համար։

Ժամանակակից անասնաբուծական ֆերմա
--------------------------------

Ժամանակակից անասնաբուծական ֆերմաների ներքին կառուցվածքը կախված է կենդանիների տեսակի և պահվածքի առանձնահատկություններից, ինժեներատեխնիկական կառույցներից, ճանապարհներից ու հաղորդակցության հնարավորություններից։ Կենդանիներին խնամելու շինություններն ապահովված են աշխատանքային գործընթացների մեքենայացման համալիր միջոցներով։ Տրանսպորտային և որոշ այլ աշխատանքների համար ունենում են տրակտորների և գյուղատնտեսական այլ մեքենաների անհրաժեշտ քանակություն։ Կենդանիների խնամքն իրականացնում է տարբեր մասնագետներից կազմված, մշտական աշխատողների կայուն խումբը։ Անասնաբուծական ֆերման պետք է կառուցված լինի բնակելի և կենցաղային, մշակութային շենքերից ավելի ցածր տեղանքում, իսկ գոմաղբահորերից, անասնաբուժական շինություններից ու մաքրման կոյուղագծերից՝ բարձր, գերակշռող քամիների ուղղությունը՝ բնակելի և ծառայական շենքերից դեպի ֆերման և վերջինից՝ դեպի գոմաղբահորերն ու անասնաբուժական շինությունները։ Ֆերմայի չափերը որոշվում են կենդանիների գլխաքանակով և արտադրվող մթերքի ծավալներով։ Ներկայում կառուցվում են արդյունաբերական տիպի, մեքենայացման բարձր մակարդակով, արտադրության ժամանակակից տեխնոլոգիայով անասնաբուծական ֆերմաներ, որոնք աշխատանքի և արտադրության կազմակերպման մակարդակով նման են արյունաբերական ձեռնարկությունների։

Տես նաև
-------

● Թռչնաբուծություն

● Խոզաբուծություն

● Ոչխարաբուծություն

|  |
| --- |
| *Այս հոդվածի կամ նրա բաժնի որոշակի հատված վերցված է*  «Գյուղատնտեսական հանրագիտարանից», որի նյութերը թողարկված են՝ Քրիեյթիվ Քոմմոնս Նշում-Համանման տարածում 3.0 (Creative Commons BY-SA 3.0) թույլատրագրի ներքո։ |